	[bookmark: _Hlk235435172]Kreditning to‘liq qiymati
[total_sum_of_the_loan] %
([total_sum_loan_text_latin])


[image: ]
“Mahalla ishbilarmoni (mahalla loyihasi)” mikrokredit mahsuloti
[loan_id]-sonli kredit shartnomasi
[filial_city_latin]					[contract_date] y.

Bundan buyon shartnoma matnida «Bank» deb yuritiluvchi “O‘zsanoatqurilishbank” ATB nomidan Nizom hamda Ishonchnoma asosida ish yurituvchi Bankning [filial_name] [signatories] [signatories_full_name] bir tomondan hamda bundan buyon matnda «Qarz oluvchi» deb yuritiluvchi [born_date] yilda tug‘ilgan, [client_pass_reg_date] yilda berilgan [client_pass_number] raqamli pasportga ega bo‘lgan fuqaro [client_name] ikkinchi tomondan, ushbu shartnomani quyidagilar haqida tuzdilar:
1. SHARTNOMA PREDMETI
1.1. Bank Qarz oluvchiga mazkur shartnomada ko‘rsatib o‘tilgan miqdorda va shartlar asosida pul mablag‘lari (keyingi o‘rinlarda – kredit) berish majburiyatini, Qarz oluvchi esa olingan kredit mablag‘larini belgilangan muddatda qaytarish va kreditdan foydalanganligi uchun foizlar to‘lash majburiyatini oladi.
2. KREDIT SHARTLARI
2.1. Kredit summasi: [sum_loan] ([sum_loan_text_uzb_latin]) so‘m.
2.2. Kreditdan foydalanish muddati: [period_use] oy.
2.3. Imtiyozli davr muddati: [grace_period] oy (imtiyozli davr to‘lov turi differensial bo‘lgan hollarda qo‘llaniladi).
2.4. [bookmark: _Hlk154740010]Kredit bo‘yicha asosiy qarz va foizlar mazkur shartnomaning 1-ilovasiga asosan [is_annuitet_latin] to‘lov usulida to‘lanadi.
2.5. [bookmark: _Hlk154740022]Kredit bo‘yicha yillik foiz stavkasi: [percent_rate]  foiz.
2.6. [bookmark: _Hlk230620594][bookmark: _Hlk230621145]Foiz stavkasi: o‘zgarmas. Ushbu shartnomada belgilangan hollarda foiz stavkasi o‘zgartirilishi mumkin.
2.7. Foizlarni to‘lash muddati: har oyning [redemption_date_percent] sanasida.
2.8. Kreditning maqsadi va ob’ekti: [loan_object].
3. TOMONLARNING HUQUQ VA MAJBURIYATLARI
3.1. Bankning majburiyatlari:
3.1.1. Qarz oluvchiga mazkur shartnomada ko‘rsatilgan miqdorda va shartlarda kredit ajratish.
3.1.2. Ajratilgan kreditni hisoblash uchun Qarz oluvchiga ssuda hisobvarag‘ini ochish.
3.1.3. Qarz oluvchini Bank tomonidan ajratilgan kreditni muddatidan oldin undirish asoslari va sabablari haqida xabardor qilish.
3.2. Qarz oluvchining majburiyatlari:
3.2.1. Kredit va unga hisoblangan foizlarni mazkur shartnomada belgilangan muddatlarda va miqdorda to‘lab borish, ushbu shartnoma shartlarini lozim darajada bajarish.
3.2.2. Kreditdan foydalanish jarayonida kreditlashning asosiy tamoyillari: muddatlilik, qaytarishlilik, to‘lovlilik va ta’minlanganlik talablariga rioya qilish.
3.2.3. Ish joyi, yashash manzili, familiyasi, ismi o‘zgarganda yoki boshqa holatlar mazkur shartnoma shartlarini bajarishga halaqit bersa, 10 kun muddat ichida  Bankni yozma ravishda tegishli hujjatlarni ilova qilgan xolda xabardor qilish.
3.2.4. [bookmark: _Hlk227000019]Mazkur shartnomaning 3.4.5-bandida belgilangan “Tadbirkorlikni rivojlantirish kompaniyasi” AJ tomonidan taqdim qilingan kompensatsiya to‘lanishi rad qilinganda yoki boshqacha shaklda kompensatsiya to‘lovlarini amalga oshirilishining imkoni bo‘lmay qolganda, kredit bo‘yicha foiz to‘lovlarini mustaqil ravishda amalga oshirish.
3.2.5. Qarz oluvchi quyidagilarni tasdiqlaydi va kafolatlaydi:
a) kreditni rasmiylashtirish va olish uchun Bankka taqdim etilgan/etiladigan barcha hujjat va ma’lumotlar, ularni taqdim etish vaqtida haqiqiy va ishonchli hisoblanadi;
b) Ushbu shartnoma bo‘yicha kredit o‘z vaqtida to‘lanmaganda oluvchilik muammoga aylanganda va o‘z muddatida to‘lanmaganda, uning so‘ndirilishi yuzasidan amaliy yordam so‘rab, Qarz oluvchining ish joyi, yashash joyidagi MFY va yaqin qarindoshlariga Bank tomonidan yozma murojaat qilinishiga o‘z roziligini beradi hamda bu holat bank sirini oshkor qilish deb hisoblanmaydi;
d) Qarz oluvchining ushbu shartnoma bo‘yicha majburiyatlarini bajarishdan bosh tortishi, Qarz oluvchining mazkur shartnoma hamda O‘zbekiston Respublikasining amaldagi qonunchiligida belgilangan javobgarligini keltirib chiqaradi.
3.2.6. Qarz oluvchi qo‘yidagilarni tasdiqlaydi va o‘z roziligini beradi: 
a) To‘lov grafigi bo‘yicha to‘lov kunidan 1 kun oldin kredit to‘lovi haqida ogohlantiruvchi SMS xabar jo‘natilishiga;
b) SMS xabar yuborish uchun taqdim etilgan mobil telefon raqami o‘zgarganda ushbu o‘zgarish haqida bankni xabardor qilish va yangi mobil telefon raqamini bankka takdim etish;
d) Qarz oluvchi  mobil telefon raqami o‘zgarganligi hakida bankni o‘z vaqtida ogohlantirmaganligi sababli kelib chiqadigan ya’ni, SMS xabar bankka berilgan dastlabki telefon raqamidan yangi foydalanuvchiga yuborilganligi oqibatida yuzaga kelishi mumkin bo‘lgan holatlar uchun javobgar bo‘lishi mumkinligini;
e) mazkur kredit shartnomasi yuzasidan vujudga keladigan kredit (asosiy qarz, kredit qoldig‘iga hisoblangan foiz, yuqori foiz va boshqalar) qoplash uchun uning nomiga ochilgan bank kartasidan akseptsiz ravishda yechib olinishiga;
f) Qarz oluvchi tomonidan to‘lov jadvalidan ortiqcha to‘langan pul mablag‘lari kreditning asosiy qarzini so‘ndirishga yo‘naltirilshiga rozilik beradi.
3.2.7. Qarz oluvchini kredit tarixini shakllantirish uchun zarur bo‘lgan ma’lumotlarni Kredit axborotining davlat reestri va kredit byurosiga taqdim etilishiga/olinishiga o‘z roziligini beradi, bu holat bank sirini oshkor qilish deb hisoblanmaydi.
3.3. Bankning huquqlari:
3.3.1. Quyidagi hollarda shartnoma amalda bo‘lgan davrda kreditni berishdan butunlay yoki qisman bosh tortish:
· Qarz oluvchining to‘lovga layoqatsizlik holatlari aniqlanganda;
· Qarz oluvchi tomonidan kreditni qaytarilishini ta’minoti sifatida garov mulki taqdim etilmaganda;
· ushbu shartnoma bo‘yicha Qarz oluvchi o‘z majburiyatlarini bajarmaganda yoki lozim darajada bajarmaganda;
· shartnoma imzolangandan keyin taqdim etilgan kreditning qaytarilishiga ta’sir ko‘rsatuvchi ma’lumotlarning haqiqiy emasligi aniqlanganda;
· ushbu shartnoma bo‘yicha Bankning kredit ajratish majburiyati kuchga kirganidan so‘ng, Qarz oluvchi tomonidan kreditdan 1 oydan ko‘p muddat davomida foydalanilmaganda.
3.3.2. Kreditlash jarayonida ajratilgan kreditga tegishli bo‘lgan holatlarni (kreditga layoqatliligi va boshqalar) tahlil qilish.
3.3.3. Quyidagi hollardan biri sodir bo‘lganda Bank Qarz oluvchini bundan buyon kreditlashni to‘xtatish hamda hisoblangan  foizlar va kredit bo‘yicha asosiy qarzni muddatidan oldin undirish, jumladan undiruvni kredit ta’minoti va Qarz oluvchining ish haqi va unga tenglashtirilgan to‘lovlari, bank plastik kartasi hamda boshqa hisobvaraqlarida turgan pul mablag‘lariga qaratishga haqli:
a) Qarz oluvchi  tomonidan mazkur kredit shartnomasida belgilangan  har qanday to‘lov majburiyatlari bajarilmagan hollarda;
b) Qarz oluvchi tomonidan Bankka kredit hujjatlari rasmiylashtirilayotganda taqdim etilgan ma’lumotlarning haqiqiy emasligi aniqlanganda;
d) ajratilgan kreditning qaytarilishi turli sabablarga ko‘ra ta’minlanmagan bo‘lib qolgan hollarda, shuningdek kredit qaytarilishiga salbiy ta’sir ko‘rsatuvchi mazkur shartnomada ko‘zda tutilgan boshqa majburiyatlar bajarilmaganda;
e) garov narsasi bo‘lgan mol-mulk garovga qo‘yuvchidan jinoyat yoki boshqa huquqbuzarlik sodir etganlik uchun qonunda belgilangan tartibda olib qo‘yilganda.
Bunday hollarda Bank oldindan 15 kun avval Qarz oluvchini ogohlantiradi, ammo Qarz oluvchining Bank tomonidan ogohlantirilmaganligi Bankni bundan buyon kreditlashni to‘xtatish va foizlarni hamda kredit bo‘yicha asosiy qarzni muddatidan oldin undirishga bo‘lgan huquqiga o‘z ta’sirini ko‘rsatmaydi.
3.3.4. Bankka taqdim etilgan telefon raqami, shu jumladan elektron pochta yoki boshqa aloqa vositalari yordamida Qarz oluvchi bilan bog‘lanish; kechiktirilgan qarzdorliklar mavjudligi va shartnomaga ko‘ra majburiyatlar bajarilmayotganligi haqida ogohlantirish xatlarini aloqa kanallari orqali hamda Bankka u tomonidan taqdim etilgan boshqa hujjatlarda ko‘rsatilgan manzil (telefonlarga), shu jumladan telefon aloqasi, telefon raqamiga SMS-xabar yuborib, ro‘yxatdan o‘tgan/haqiqatda yashovchi manzil bo‘yicha pochta xizmati orqali, elektron pochta yoki boshqa aloqa vositalari yordamida, shuningdek, ro‘yxatdan o‘tgan/haqiqatda yashovchi/ish joyi manziliga yuborishi mumkin.
3.4. Qarz oluvchining huquqlari:
3.4.1. Kredit mablag‘lari ajratilguniga qadar, kredit olishdan bepul asosda voz kechish.
3.4.2. Kreditni muddatidan oldin qaytarish.
3.4.3. Kredit qarzorliklari bo‘yicha Bankdan ma’lumotlar olish, shu jumladan boshqa murojaatlar mavjud bo‘lganda, kredit ajratilgan BXO/BXM ofislariga yoki bankning yuridik manzili: 100000, Toshkent shahri, Yunusobod tumani, Shaxrisabz ko'chasi 3 uy manziliga tashrif buyurish yoki bankning rasmiy ishonch raqami: 
+ 998 (78) 777-11-80, Call center: + 998 (71) 200-43-43 raqamlariga (Dushanba - Juma Soat 9:00 - 18:00 Tushlik 13:00 - 14:00) telefon qilish, info@sqb.uz elektron manziliga xabar yuborish.
3.4.4. Kreditlash va hisob-kitoblar bo‘yicha O‘zbekiston Respublikasining normativ-huquqiy hujjatlari va Bankning ichki me’yoriy hujjatlaridagi o‘zgarishlar haqida Bankdan ma’lumot olish.
3.4.5.  Kredit foiz xarajatlarining bir qismini qoplash bo‘yicha “Tadbirkorlikni rivojlantirish kompaniyasi” AJ tomonidan taqdim etiladigan kompensatsiyadan foydalanishi.
Bunda kompensatsiya shartlari:
a) kompensatsiya taqdim etish uchun asos boʻlgan normativ hujjat: Oʻzbekiston Respublikasi Prezidentining 05.02.2026 yildagi PQ-49-son qarori;
b) kompensatsiya foiz stavkasi ___;
d) maksimal miqdori (summasi) ___;
e) kompensatsiya taqdim etish muddati va tamoyili: 3 yil muddatga “2+1” tamoyili asosida dastlabki ikki yilga taqdim etiladi, mahsulot (xizmat)larni realizatsiya qilishdan tushgan yillik tushum avvalgi yilning mos davriga nisbatan 15 foiz va undan ortiq miqdorda oshgan taqdirda uchinchi yil davomida har oyda toʻlab boriladi;
Kredit foiz xarajatlarini qoplash uchun taqdim etilayotgan kompensatsiya mablagʻlaridan foydalanishda:
loyihalar boʻyicha kredit mablagʻlari shartnomada belgilangan maqsadlarga yoʻnaltirilganda hamda uning hisobiga mahsulot (xizmat)lar haqiqatda loyihani amalga oshirish manziliga yetkazib berilganda taqdim etilayotgan kompensatsiya mablagʻlaridan maqsadli foydalanilgan deb hisoblanadi;
kompensatsiya taqdim etilishi orqali amalga oshirilayotgan loyihalarda realizatsiya qilingan mahsulot (xizmat) boʻyicha tushumning ortib borishi kompensatsiyadan samarali foydalanilgan deb hisoblanadi;
Bank quyidagi holatlarda kompensatsiya hisoblashni toʻxtatib turadi:
· kreditning asosiy qarzi va foiz toʻlovlari boʻyicha muddati oʻtgan qarzdorlik yuzaga kelgan sanadan ushbu qarzdorlik bartaraf etilgunga qadar;
· qarz oluvchi faoliyat yuritmayotganligi (vaqtincha toʻxtatilganligi);
· buyurtma bilan kredit shartnomasi maʼlumotlari mos kelmaganda;
· shartnoma amal qiladigan kreditdan qisman boshqa maqsadlarda foydalanilganda. Bunda, kreditdan qisman boshqa maqsadlarda foydalanilganligi sababli toʻxtatilgan kompensatsiyalar loyiha ishga tushirilgan, kreditning boshqa maqsadlarda ishlatilgan qismi bartaraf etilgan va ortiqcha olingan kompensatsiya mablagʻi kredit foiz xarajatlarini kompensatsiya qilish jamgʻarmasiga qaytarilgan taqdirda qayta tiklanadi.
Mazkur bandning 2 va 3-xatboshidagi holatlar Platformada avtomatik tarzda, 4 va 5-xatboshida koʻrsatilgan holatlar monitoring natijasida aniqlangan holatlardan kelib chiqib moderator tomonidan kompensatsiya hisoblash toʻxtatiladi va qayta tiklanadi. Toʻxtatilgan davr uchun kompensatsiya hisoblanmaydi.
Quyidagi holatlarda kompensatsiya berilishi toʻxtatiladi:
· qarz oluvchi kredit shartnomasi boʻyicha kreditni toʻliq qaytarganda;
· kreditdan maqsadsiz foydalanilganda;
· kompensatsiya majburiyati toʻliq bajarilganda;
· qonunchilik hujjatlarida nazarda tutilgan boshqa holatlarda.
Bunda, “Tadbirkorlikni rivojlantirish kompaniyasi” AJ tomonidan Kompensatsiya to‘lanishi rad qilinganda yoki boshqacha shaklda kompensatsiya to‘lovlarini amalga oshirilishining imkoni bo‘lmay qolganda kredit bo‘yicha foiz to‘lovlari Qarz oluvchi tomonidan amalga oshiriladi.
4. [bookmark: _Hlk215666922]KOVENANTLAR VA ULARNI BUZGANLIK UCHUN JAVOBGARLIK
[bookmark: _Hlk216882923]4.1. Qarz oluvchi mazkur shartnoma amalda bo‘lgan davr mobaynida tegishligiga ko‘ra quyidagi kovenantlarga rioya qilish majburiyatini oladi: 
4.1.1. Kredit qaytmaslik xatari va/yoki garov narsasini xavflardan sug‘urta polisining muddatini kreditning muddatiga mutanosib ravishda uzaytirish – ushbu majburiyat bajarilmaganda, sug‘urta polisi amal qilish muddati tugagan kundan boshlab polis muddati uzaytirilgunga qadar har bir kun uchun kredit qoldig‘ining 0,1% miqdorida penya undiriladi. Bunda undiriladigan penyaning umumiy miqdori jami kredit qoldig‘ining 50%dan ortiq bo‘lishi mumkin emas; 
4.1.2. Kredit mablag‘laridan maqsadli foydalanish – ushbu majburiyat bajarilmaganda, maqsadsiz deb topilgan kredit summasining 15%i miqdorida jarima qo‘llaniladi; 
[bookmark: _Hlk215046784]4.1.3. Garov narsasi Bank tomonidan qayta baholanishi natijasida uning qiymati pasayganligi aniqlansa va ushbu qiymat bank tomonidan belgilangan me’yordan (jumladan, kredit miqdorining 125 foizidan yoki garovning kreditga nisbati 80 foizdan yuqori bo‘lishi lozimligi bo‘yicha ko‘rsatkichdan) past bo‘lsa, Qarz oluvchi Bankning yozma talabi olingan kundan boshlab 30 kun ichida belgilangan me’yorga yetarli qo‘shimcha garov (va/yoki ta’minot) taqdim etish – ushbu majburiyat bajarilmaganda, Qarz oluvchi tomonidan qo‘shimcha ta’minot taqdim etilgan kunga qadar har bir kun uchun kredit qoldig‘ining 0,1% miqdorida penya undiriladi. Bunda undiriladigan penyaning umumiy miqdori jami kredit qoldig‘ining 50%dan ortiq bo‘lishi mumkin emas; 
4.1.4. Kreditning maqsadli ishlatilishini o‘rganish uchun talab etilgan hujjatlarni Bankning so‘roviga ko‘ra 1 (bir) ish kuni ichida taqdim qilish – ushbu hujjatlarni taqdim etishni kechiktirganlik uchun  mavjud kredit qoldig‘idan kunlik 0,1% miqdorida penya undiriladi, biroq qo‘llanilgan penyaning miqdori jami kredit summasining 20% oshmasligi lozim;
4.1.5. Garovga taqdim etilishi kelishilgan obyektni garovga olish uchun er yoki xotinining roziligini taqdim etish – ushbu majburiyat bajarilmaganda, har kalendar oyning 1-sanasida, 1-sana dam olish yoki bayram kuniga to‘g‘ri kelganda esa, oyning birinchi ish kunida bazaviy hisoblash miqdorining 1 (bir) baravari miqdorida jarima undiriladi; 
4.1.6. Kredit hisobiga sotib olingan mulklarni garovga taqdim etish (shu jumladan, foydalanishga qabul qilingan ko‘chmas mulkka nisbatan mulk huquqini 15 (o‘n besh) ish kuni ichida rasmiylashtirish, ko‘char/ko‘chmas mulkka nisbatan mulk huquqini olib, uni garovga taqdim qilish) – kredit ushbu shart bilan ajratilib, ushbu majburiyat bajarilmaganda shart bajarilgunga qadar har bir kun uchun kredit qoldig‘ining 0,1% miqdorida penya undiriladi. Bunda undiriladigan penyaning umumiy miqdori jami kredit qoldig‘ining 50%dan ortiq bo‘lishi mumkin emas;  
4.1.7. Kreditning maqsadli ishlatilishini va/yoki garov narsasini monitoring qilish uchun tashrif buyurgan bank vakilini faoliyat joyiga kiritish – ushbu majburiyat bajarilmagan har bir holat bo‘yicha bazaviy hisoblash miqdorining 1 (bir) baravari miqdorida jarima qo‘llaniladi; 
4.1.8. Garov mulkini soz va foydalanishga yaroqli holatda (eng kamida dastlab qabul qilib olingan holida) saqlash – qoidabuzarlik bartaraf etilgunga qadar har bir kun uchun mavjud kredit qoldig‘ining 0,1% miqdorida, biroq kredit umumiy miqdorining 10%dan oshmagan miqdorda penya undiriladi.  
4.2. Yuqoridagi 4.1-bandda belgilangan penya va jarima shaklidagi javobgarliklar chorasi tegishli kichik bandda ko‘rsatilgan majburiyat to‘liq bajarilgunga qadar qo‘llaniladi. 
4.3. Yuqoridagi 4.1-bandda belgilangan majburiyatlarning bir nechtasi bir vaqtda bajarilmasa (yoki lozim darajada bajarilmasa), har bir buzilgan majburiyat uchun alohida javobgarlik chorasi qo‘llaniladi.  
4.4. Yuqoridagi 4.1-bandda belgilangan majburiyatlarning bittasi bajarilmasa (lozim darajada bajalimasa) ham Bank kreditni muddatidan oldin undirish huquqiga ega bo‘ladi. Bunda, tegishli javobgarlik chorasi (lari) (neustoyka)ning qo‘llanilishi Bankni kreditni muddatidan oldin undirish huquqidan mahrum etmaydi.
5. HISOB-KITOBLAR TARTIBI
5.1. Mazkur shartnomada ko‘rsatilgan shartlar asosida Bank Qarz oluvchining bank kartasiga o‘tkazib beradi.
5.2. Qarz oluvchi berilgan kredit uchun foizlarni Bankka mazkur shartnomada belgilangan muddatda va miqdorda Bank amalga oshirgan hisob-kitob asosida to‘laydi.
5.3.  Kreditdan foydalanganlik uchun foizlar har kuni Bank tomonidan hisoblab boriladi.
5.4.  Qarzdordan kreditning joriy to‘lovi uchun kreditni (qarzni) qaytarish jadvalida belgilangan summaga nisbatan ko‘p mablag‘ kelib tushsa, u holda bank kelib tushgan mablag‘ning ortiqcha qismini karz oluvchining kreditining (qarzning) asosiy qarzini so‘ndirishga yo‘naltiradi.
Qarz oluvchi tomonidan kredit qisman muddatidan oldin so‘ndirilishi munosabati bilan kredit bo‘yicha to‘lovlarni amalga oshirish sanalari va muddatlari yoki oraliq kredit to‘lovlarining miqdorlari o‘zgargan taqdirda, bank kreditni qaytarish jadvalini yangidan rasmiylashtirib, qarz oluvchiga taqdim qiladi. 
Bunda, kreditni qaytarishni yangi jadvali belgilangan tartibda  rasmiylashtirilishi bilan undan oldin mavjud bo‘lgan kreditni qaytarish jadvali o‘z kuchini yo‘qotadi.
5.5. Qarz oluvchi shartnoma shartlariga asosan ajratilgan kreditni hamda u bo‘yicha hisoblangan foizlarni naqd pulda yoki naqd pulsiz shaklida, ish haqi va unga tenglashtirilgan to‘lovlar hamda bank kartalari orqali amalga oshiradi. Avval yuqori foiz stavkasi, muddatida to‘lanmagan foizlar, asosiy qarz bo‘yicha muddati kelgan to‘lovlar, hisoblangan foizlar, Qarz oluvchining boshqa majburiyatlari so‘ndiriladi. 
5.6. Agar amalga oshirilgan to‘lov summasi qarz oluvchining kredit bo‘yicha majburiyatlarni bajarish uchun yetarli bo‘lmasa, qarz oluvchining qarzi quyidagi navbatda qoplanadi:
1) asosiy qarz bo‘yicha muddati o‘tgan qarzdorlik va muddati o‘tgan foiz to‘lovlari mutanosib ravishda;
2) joriy davr uchun hisoblangan foizlar va joriy davr uchun asosiy qarz bo‘yicha qarzdorlik;
3) neustoyka (jarima, penya);
4) kreditorning qarzdorlikni uzish bilan bog‘liq bo‘lgan boshqa xarajatlari.
5.7.  Mazkur Shartnoma bo‘yicha Bank o‘z talablarini qanoatlantirishi uchun zarur bo‘lgan pul mablag‘larini (asosiy qarz, foizlar, neustoyka (jarima, penya), avtoto‘lov, ijro jarayonidagi xarajatlar, notarius, advokat uchun qilingan xarajatlar va kreditorning qarzdorlikni uzish bilan bog‘liq bo‘lgan boshqa xarajatlarini) Fuqarolik kodeksining 783-moddasiga asosan, Qarz oluvchining hisobvarag‘ida (ya’ni, ish haqi va unga tenglashtirilgan to‘lovlari, bank kartasi hamda boshqa hisobvarag‘larida) turgan pul mablag‘larini  to‘lov talabnomasi yoki memorial order orqali so‘zsiz tartibda Qarz oluvchining roziligisiz yechib olish orqali kredit Qarz oluvchiligini qoplashga haqli.
Bunda Bank ushbu mablag‘ hisobdan chiqarilgan sanadan boshlab keyingi ish kunidan kechiktirmagan holda hisobvaraq (omonat) egasiga uning hisobvarag‘idan qancha miqdordagi mablag‘ qanday sabablarga asosan va kimning foydasiga chiqarilganligini ko‘rsatgan holda (SMS) xabarnoma (ma’lumotnoma) yuboradi.
6. KREDIT QAYTARILISHINING TA’MINLANISHI
[bookmark: _Hlk154740072]6.1. Mazkur shartnoma asosida ajratilgan kredit [insurance_name]ning sug’urta polisi bilan ta’minlanadi.
6.2. Qarz oluvchi kredit ta’minotini kredit summasining 125% dan kam bo‘lmagan darajada ushlab turish majburiyatini oladi.
6.3.  Bankning ushbu shartnoma bo‘yicha majburiyati (kredit ajratish) kredit olish uchun taqdim etiladigan barcha hujjatlar, xususan kredit qaytarilishining ta’minlanishini belgilovchi hujjatlar belgilangan tartibda to‘liq rasmiylashtirilgandan va u Bank tomonidan olingandan so‘ng kuchga kiradi.
7. TOMONLARNING JAVOBGARLIGI
7.1.  Qarz oluvchi tomonidan asosiy qarzni qaytarish muddati kechiktirilganda (muddati o‘tgan kredit), Qarz oluvchi Bankka butun kechiktirilgan davr uchun shartnomada belgilangan foiz stavkasining 1,5 baravar oshirilgan miqdorida yuqori foiz to‘laydi.
7.2. Bank tomonidan kredit mablag‘ini ajratish kechiktirilganida, Bank Qarz oluvchiga kechiktirilgan to‘lovning har bir kuni uchun kechiktirilgan to‘lov summasining 0,1 foizi miqdorida, ammo kechiktirilgan to‘lov summasining 10 foizdan oshmagan miqdorda penya to‘laydi.
7.3. [bookmark: _Hlk115874310] Foizlarni belgilangan muddatda to‘lamaganligi va ular bo‘yicha muddati o‘tgan summalar vujudga kelgani uchun qarzdor Bankka kechiktirilgan to‘lovning har bir kuni uchun kechiktirilgan to‘lov summasining  0,1 %i miqdorida, ammo kechiktirilgan to‘lov summasining  10 %idan oshmagan miqdorda penya to‘laydi.
7.4. Tomonlarning yuqori foiz yoki penyalar to‘lashi taraflarni shartnoma shartlarini bajarish majburiyatidan ozod qilmaydi.
8. NIZOLARNI HAL ETISH TARTIBI
8.1. Tomonlar ushbu shartnoma yuzasidan kelib chiqishi mumkin bo‘lgan kelishmovchilik va nizolarni muzokara va maslahatlar yo‘li bilan hal qiladilar.
8.2. Agarda ko‘rsatib o‘tilgan kelishmovchilik va nizolar muzokaralar yo‘li bilan hal etilmasa, ular O‘zbekiston Respublikasining amaldagi qonunchiligiga asosan shartnoma imzolangan  (BXO/BXM) joylashgan joydagi sudda ko‘rib chiqiladi.
9. FORS-MAJOR HOLATLARI
9.1.  Agar shartnoma imzolangandan so‘ng, taraflarning erki va istagiga bog‘liq bo‘lmagan hamda oldindan ko‘ra bilib yoki oldini olib bo‘lmaydigan, favqulodda vaziyatlar oqibatidagi yengib bo‘lmas kuch tufayli taraflar mazkur Shartnoma bo‘yicha olgan majburiyatlarini qisman yoki to‘liq bajara olmasalar (fors-major), buning uchun ular javobgar bo‘lmaydilar.
Bunda taraflarning hech biri, ajratilgan kreditni qaytarish bo‘yicha majburiyatdan tashqari, ko‘rilishi mumkin bo‘lgan zararlarni qoplashni talab qilishga haqli bo‘lmaydi.
9.2.  Quyidagilar favqulodda vaziyatlar (fors-major) bo‘lib hisoblanadi: suv toshqini, yong‘in, zilzila, portlash, bo‘ron, yer ko‘chkisi, epidemiya va boshqa tabiat hodisalari, urush yoki harbiy harakatlar, fuqarolik tartibsizliklari, terrorchilik harakatlari, hukumat va davlat organlarining aktlari.
9.3. Taraflar fors-major holatlari vujudga kelganligi va tugaganligi haqida zudlik bilan yozma ravishda bir-birlarini xabardor qilishlari lozim.
9.4. Fors-major holatiga asoslanayotgan taraf, vakolatli davlat idorasining bunday holatlarni vujudga kelganligini tasdiqlovchi tegishli hujjatini taqdim etishi.
10. KORRUPSIYAGA QARSHI SHARTLAR 
10.1. Taraflar  ushbu  shartnoma bo‘yicha o‘z majburiyatlarini  bajarayotganda ularning har biri o‘z faoliyatida korrupsion xarakatlarni to‘liq ta’qiqlash va har qanday shaklda yordam  (bevosita  yoki bilvosita), shu jumladan pul mablag‘lari, qimmatbaho buyumlar, boshqa mol-mulk yoki mulkiy xarakterdagi xizmatlar, boshqa mulkiy huquqlarni olish/berish, muayyan masalalarni tezroq hal qilishni ta’minlash, ma’muriy va boshqa tartib-qoidalarni soddalashtirish., raqobat va boshqa afzalliklarni ta’minlashni to‘liq rad etadi.  Tomonlar o‘z faoliyatida amaldagi qonunchilik, shuningdek uning asosida ishlab chiqilgan korrupsiyaga  qarshi kurashishga qaratilgan siyosat va tartib (agar mavjud bo‘lsa)talablariga amal  qiladilar.
10.2. Taraflar ushbu shartnoma bo‘yicha o‘z majburiyatlarini bajarish chog‘ida na o‘zlari, na ijroiya organi, na ularning masabdor shaxlari yoki xodimlari biron-bir shaxslarga (jumladan, jismoniy shaxslar, tijorat tashkilotlari va davlat mansabdor shaxslari) korrupsion to‘lovlarni taqdim etishni taklif qilmasligini, taqdim etmasligini, rozilik bermasligini,  shuningdek har qanday shaxsdan (to‘g‘ridan-to‘g‘ri yoki bilvosita) har qanday korrupsion to‘lovlarni olishga yoki qabul qilishga rozi bo‘lmasliklarini  kafolatlaydi.
10.3. Mazkur bo‘limning biron bir shartlari buzilgan taqdirda, tegishli taraf boshqa tarafni bunday buzilish sodir bo‘lgan kundan boshlab 5 (besh) ish kuni ichida yozma ravishda xabardor qilish majburiyatini oladi. Taraf yozma xabarnomada ushbu bo‘limning qaysi  bir qoidalari buzilganligini tasdiqlovchi ishonchli faktlar  va materiallarni taqdim qilishi shart.     
Yozma xabarnomalar “O‘zsanoatqurilishbank” ATB tomonidan tashkil etilgan jismoniy va yuridik shaxslar uchun korrupsiyaga qarshi kurashish “Komplaens ishonch liniyasi” kanallari (tel:0-800-120-8888, veb sayt www.sqb.uz, Telegram messenjer SQB AntiKor (@sqbantikor_bot) orqali amalga oshiriladi. 
10.4. Ushbu bo‘lim qoidalari taraflardan biri tomonidan  buzilganligi fakti tasdiqlanganda va/yoki boshqa tarafning qoidabuzarliklarni ko‘rib chiqish haqida xabarnoma natijalari  yuzasidan ma’lumot taqdim qilmagan taqdirda, boshqa taraf shartnomani bir taraflama  qisman yoki to‘liq bekor  qilishga  haqli. 
10.5. Mazkur shartnomani korrupsiyaga qarshi  shartlarga asoslanib bekor qilgan taraf, bunday bekor qilish natijasida yetkazilgan haqiqiy zararni talab qilishga haqli. Zararlarni qoplash  taraflar tomonidan yozma ravishda tasdiqlanagan dalolatnomada belgilangan muddat va miqdorda amalga oshiriladi.  
11. JINOIY FAOLIYATDAN OLINGAN DAROMADLARNI LEGALLASHTIRISHGA, TERRORIZMNI MOLIYALASHTIRISHGA VA OMMAVIY QIRG‘IN QUROLINI TARQATISHNI MOLIYALASHTIRISHGA QARSHI KURASHISH BO‘YICHA SHARTLAR
11.1. Qarz oluvchi tomonidan bank xizmati va (yoki) mahsulotlaridan foydalangan holda gumonli va (yoki) shubhali operatsiyalar amalga oshirilganligi aniqlangan taqdirda, Bank bajarilgan operatsiyalarning qonuniyligi to‘g‘risida Qarz oluvchidan yozma tushuntirish va asoslantiruvchi hujjatlar taqdim etilmaguncha xizmat ko‘rsatishni to‘xtatib turish va (yoki) rad etish huquqiga ega. (Gumonli va shubhali operatsiyalarga ta’rif amaldagi qonunchilik hamda Nizom №2886ga muvofiq belgilanadi).
11.2. Bank quyidagi hollarda Qarz oluvchini oldindan xabardor qilmasdan operatsiyalarni amalga oshirishni to‘xtatib turadi (bunda hisobvaraqqa pul mablag‘larini kiritish operatsiyalari mustasno) va (yoki) pul mablag‘larini yoki boshqa mol-mulkni bloklaydi:
- operatsiya ishtirokchilaridan biri terrorchilik faoliyatida yoki ommaviy qirg‘in qurolini tarqatishda ishtirok etayotgan yoki ishtirok etishda gumon qilinayotgan shaxslar ro‘yxatiga kiritilgan bo‘lsa;
- operatsiya ishtirokchilaridan biri ro‘yxatga kiritilgan shaxs nomidan yoki uning topshirig‘iga asosan harakat qilayotgan bo‘lsa;
- operatsiyani amalga oshirishda foydalanilayotgan pul mablag‘lari yoki boshqa mol-mulk to‘liq yoki qisman ro‘yxatga kiritilgan shaxsga tegishli yoki uning nazorati ostida bo‘lsa;
- operatsiya ishtirokchisi bo‘lgan yuridik shaxs ro‘yxatga kiritilgan shaxsning mulkida yoki nazorati ostida bo‘lsa;
- pul mablag‘lari yoki boshqa mol-mulk ro‘yxatga kiritilgan shaxslarga bevosita yoki bilvosita tegishli bo‘lsa yoxud ularga aloqador manbalardan olingan bo‘lsa.
11.3. Qarz oluvchi Bankning talabiga binoan o‘zining identifikatsiya ma’lumotlarini, yakuniy benefisiar mulkdor (UBO) to‘g‘risidagi ma’lumotlarni hamda operatsiyalarning iqtisodiy mazmunini tasdiqlovchi hujjatlarni taqdim etishi shart.
Qarz oluvchi taqdim etilgan ma’lumotlarning to‘g‘riligi, to‘liqligi va dolzarbligi uchun javobgar hisoblanadi hamda ular o‘zgargan taqdirda darhol Bankni xabardor qilishi lozim.
11.4. Bank Qarz oluvchini identifikatsiya qilish (KYC), qayta identifikatsiya qilish (re-KYC), shuningdek, zarur hollarda kengaytirilgan tekshiruv (EDD) o‘tkazish huquqiga ega.
Bank Qarz oluvchi va uning benefitsiarlarini milliy va xalqaro ro‘yxatlar bo‘yicha tekshiradi hamda muntazam ravishda qayta skrining (re-screening) amalga oshiradi.
11.5. Bank Qarz oluvchidan operatsiyalar, mablag‘lar kelib chiqish manbalari, kontragentlar va boshqa zarur ma’lumotlar yuzasidan qo‘shimcha hujjat va axborotlarni talab qilish huquqiga ega.
Qarz oluvchi tomonidan talab etilgan ma’lumotlar belgilangan muddatda taqdim etilmagan taqdirda, Bank operatsiyalarni amalga oshirishni rad etish, xizmat ko‘rsatishni to‘xtatish yoki cheklash huquqiga ega.
11.6. Bank shubhali operatsiyalar to‘g‘risida vakolatli organlarga qonunchilikda belgilangan tartibda axborot taqdim etadi hamda bunday axborot berilganligi to‘g‘risida Qarz oluvchini xabardor qilmaslik huquqiga ega.
11.7. Bank Qarz oluvchilarga xizmat ko‘rsatishda riskga asoslangan yondashuvni qo‘llaydi hamda yuqori darajadagi xavf aniqlangan hollarda operatsiyalarni amalga oshirishni cheklash yoki rad etish huquqiga ega.
Yuqori xavfli Qarz oluvchiga nisbatan kengaytirilgan nazorat choralarini qo‘llash va qo‘shimcha tekshiruvlar o‘tkazish huquqiga ega.
11.8. Quyidagi hollarda Bank shartnomani bir tomonlama bekor qilishga haqli:
- Qarz oluvchi tomonidan AML/CFT talablariga rioya etilmagan taqdirda;
- noto‘g‘ri, to‘liq bo‘lmagan yoki yolg‘on ma’lumotlar taqdim etilganda;
- Qarz oluvchi Bank bilan hamkorlik qilishdan bosh tortganda;
- yuqori darajadagi AML/CFT riski aniqlanganda.
12. BOSHQA SHARTLAR
12.1. Mazkur shartnoma imzolangan vaqtdan boshlab kuchga kiradi va tomonlar o‘z majburiyatlarini to‘liq bajargunlariga qadar amal qiladi.
12.2. Ushbu shartnoma shartlarini o‘zgartirish yoki uni bekor qilish qo‘shimcha kelishuv tuzish orqali amalga oshiriladi.
12.3. Mazkur shartnomaga kiritiladigan har bir o‘zgartirish va qo‘shimchalar yozma ravishda tuzilib, tomonlar imzolaganidan so‘ng haqiqiy hisoblanadi. Barcha o‘zgartirish, qo‘shimchalar va ilovalar mazkur shartnomaning ajralmas qismi bo‘lib hisoblanadi.
12.4. Mazkur shartnomaga nisbatan Bankning ichki me’yoriy hujjatlarida belgilangan qoidalari qo‘llaniladi va u qarz oluvchi uchun majburiy yuridik kuchga ega bo‘ladi.
12.5. Ushbu shartnoma bekor qilinishida Qarz oluvchi kredit bo‘yicha asosiy qarz va hisoblangan foizlarni to‘liq qaytarishi shart.
12.6. Ushbu shartnomada ko‘zda tutilmagan, u bilan bog‘liq bo‘lgan barcha munosabatlar O‘zbekiston Respublikasining amaldagi qonunchiligi bilan tartibga solinadi.
12.7. Tomonlarning manzillari o‘zgargan hollarda 10 kun muddat ichida albatta bir-birlarini yozma ravishda xabardor qilishlari shart. 
12.8. Qarz oluvchi, jismoniy shaxsga talluqli bo‘lgan yoki uni identifikatsiya qilish imkonini beradigan axborotlarni-/ma’lumotlarni Bank tomonidan uchinchi shaslarga berilishiga yoki ulardan foydalanishiga o‘z roziligini beradi.
12.9. Mazkur shartnoma tomonlarning har biri uchun bir xil yuridik kuchga ega bo‘lgan ikki nusxada tuzildi.
13. TOMONLARNING YURIDIK MANZILLARI VA IMZOLARI

“Qarz oluvchi” mazkur shartnomani mening ishtirokimda imzolaganligini kafolatlayman.

